CELEX: 
Language: da
Date: 2020-06-09 00:00:00
Title: KOMMISSIONENS DELEGEREDE FORORDNING (EU) …/… om ændring af bilag I til Europa-Parlamentets og Rådets forordning (EU) 2019/1021 for så vidt angår opførelsen af perfluoroctansulfonsyre og derivater heraf (PFOS)

EUROPA-
                             KOMMISSIONEN
                                                     Bruxelles, den 9.6.2020
                                                     C(2020) 3639 final
             KOMMISSIONENS DELEGEREDE FORORDNING (EU) …/…
                                         af 9.6.2020
   om ændring af bilag I til Europa-Parlamentets og Rådets forordning (EU) 2019/1021 for
       så vidt angår opførelsen af perfluoroctansulfonsyre og derivater heraf (PFOS)
                                     (EØS-relevant tekst)
DA                                                                                       DA
 ---pagebreak---                                              BEGRUNDELSE
   1.         BAGGRUND FOR DEN DELEGEREDE RETSAKT
   Forordning (EU) 2019/1021 har til formål at beskytte menneskers sundhed og miljøet mod
   persistente organiske miljøgifte (POP) ved at forbyde, hurtigst muligt udfase eller begrænse
   fremstilling, markedsføring og anvendelse af stoffer, der er omfattet af
   Stockholmkonventionen, jf. forordningens artikel 1.
   Perfluoroctansulfonsyre (PFOS), salte heraf og perfluoroctansulfonylfluorid (PFOSF) er
   opført i bilag B til konventionen med acceptable formål og specifikke undtagelser. Komitéen
   for vurdering af persistente organiske miljøgifte ("komitéen") har anbefalet1, at alle acceptable
   formål fjernes, med undtagelse af anvendelsen som insektgift indeholdende sulfluramid.
   Komitéen har også anbefalet, at anvendelser i hårdforkromning og i brandslukningsskum
   ændres fra et acceptabelt formål til en specifik undtagelse.
   På den niende konference mellem parterne i Stockholmkonventionen, som fandt sted i Genève
   i Schweiz fra den 29. april til den 10. maj 2019, blev der på komitéens anbefaling truffet en
   afgørelse (SC-9/4) om at ændre de acceptable formål og specifikke undtagelser for PFOS,
   salte heraf og PFOSF, der er opført i bilag B til konventionen. Den eneste ændring, der er
   relevant for gældende EU-lovgivning, er en ændring fra et acceptabelt formål til en specifik
   undtagelse for anvendelsen af PFOS, salte heraf og PFOSF som dughindrende middel ved
   ikkedekorativ hårdforkromning i lukkede systemer. Denne ændring kræver, at der tilføjes en
   frist for undtagelsen i bilag I til forordning (EU) 2019/1021.
   I henhold til artikel 15, stk. 1, andet afsnit, i forordning (EU) 2019/1021 bør der vedtages en
   særskilt delegeret retsakt om ændring af bilag I til forordning (EU) 2019/1021 for at indføre
   denne ændring for PFOS.
   2.         HØRINGER FORUD FOR RETSAKTENS VEDTAGELSE
   Ændringsforslaget blev drøftet med en ekspertgruppe ("POP CA-mødet") den 26. november
   2019, og gruppens bemærkninger blev taget i betragtning i videst muligt omfang. Gruppen
   består af repræsentanter for alle relevante interessenter, dvs. for medlemsstaterne, Det
   Europæiske Kemikalieagentur, den kemiske industri og civilsamfundet.
   Der blev gennemført en offentlig høring om udkastet til retsakt fra den 29. november til den
   27. december 2019. En bemærkning blev modtaget, hvori der blev anmodet om at anvende de
   samme bestemmelser for artikler som i punkt 68 i bilag XVII til forordning (EU) nr.
   1907/2006 (REACH) vedrørende PFOA, salte heraf og PFOA-beslægtede forbindelser.
   Anmodningen er ikke berettiget, da den vedrører reguleringsmæssige bestemmelser for et
   andet stof. Endvidere vedrører ændringen i opførelsen af PFOS en industriel anvendelse og
   ikke en anvendelse i artikler.
   3.         JURIDISKE ASPEKTER AF DEN DELEGEREDE RETSAKT
   Ved den delegerede retsakt ændres listen over kemikalier i bilag I på grundlag af udviklingen
   i henhold til konventionen. Retsgrundlaget for den foreslåede delegerede retsakt er artikel 15,
   stk. 1, i forordning (EU) 2019/1021.
   1
            Komitéens afgørelse POPRC-14/3.
DA                                                    1                                              DA
 ---pagebreak---                  KOMMISSIONENS DELEGEREDE FORORDNING (EU) …/…
                                                af 9.6.2020
   om ændring af bilag I til Europa-Parlamentets og Rådets forordning (EU) 2019/1021 for
         så vidt angår opførelsen af perfluoroctansulfonsyre og derivater heraf (PFOS)
                                             (EØS-relevant tekst)
   EUROPA-KOMMISSIONEN HAR —
   som henviser til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2019/1021 af 20. juni
   2019 om persistente organiske miljøgifte2, særlig artikel 15, stk. 1, og
   ud fra følgende betragtninger:
   (1)     Ved forordning (EU) 2019/1021 gennemføres Unionens forpligtelser i henhold til
           Stockholmkonventionen om persistente organiske miljøgifte3 ("konventionen") og i
           henhold til protokollen til 1979-konventionen om grænseoverskridende luftforurening
           over store afstande om persistente organiske miljøgifte4 ("protokollen").
   (2)     Bilag B til konventionen ("Begrænsning") indeholder en liste over kemikalier, som
           hver part i konventionen skal begrænse sin fremstilling, anvendelse, import og eksport
           af i lyset af eventuelle gældende acceptable formål og/eller specifikke undtagelser, der
           er opført i nævnte bilag.
   (3)     Konferencen mellem parterne i konventionen har i henhold til konventionens artikel 8,
           stk. 9, på sit niende møde besluttet at ændre bilag B til konventionen, for så vidt angår
           acceptable formål og specifikke undtagelser for perfluoroctansulfonsyre (PFOS), salte
           heraf og perfluoroctansulfonylfluorid (PFOSF). Partkonferencen besluttede at ændre
           det acceptable formål for anvendelsen af PFOS, salte heraf og PFOSF til
           metalbeklædning (hårdmetalbeklædning) alene i lukkede systemer til en specifik
           undtagelse.
   (4)     Det forhold, at det acceptable formål for anvendelsen af PFOS, salte heraf og PFOSF
           til metalbeklædning (hårdmetalbeklædning) alene i lukkede systemer ændres til en
           specifik undtagelse, har den virkning, at parterne har lov til at benytte undtagelsen i en
           periode på højst fem år, efter at ændringen er trådt i kraft. Undtagelsen kan forlænges
           med yderligere fem år, hvis partskonferencen træffer afgørelse herom efter anmodning
           fra en part og på grundlag af en begrundelse for det fortsatte behov for anvendelsen.
           Opførelsen i del A i bilag I til forordning (EU) 2019/1021 af perfluoroctansulfonsyre
           og derivater heraf (PFOS) bør ændres, således at forpligtelserne i henhold til
           konventionen afspejles.
   (5)     Forordning (EU) 2019/1021 bør derfor ændres —
   2
           EUT L 169/45 af 25.6.2019, s. 45.
   3
           EUT L 209 af 31.7.2006, s. 3.
   4
           EUT L 81 af 19.3.2004, s. 37.
DA                                                    2                                               DA
 ---pagebreak---    VEDTAGET DENNE FORORDNING:
                                             Artikel 1
   Bilag I til forordning (EU) 2019/1021 ændres som anført i bilaget til nærværende forordning.
                                             Artikel 2
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 9.6.2020.
                                               På Kommissionens vegne
                                               Formand
                                               Ursula VON DER LEYEN
DA                                               3                                              DA
 ---documentbreak---                              EUROPA-
                             KOMMISSIONEN
                                                    Bruxelles, den 9.6.2020
                                                    C(2020) 3639 final
                                                    ANNEX
                                           BILAG
                                             til
                   KOMMISSIONENS DELEGEREDE FORORDNING
   om ændring af bilag I til Europa-Parlamentets og Rådets forordning (EU) 2019/1021 for
       så vidt angår opførelsen af perfluoroctansulfonsyre og derivater heraf (PFOS)
DA                                                                                       DA
 ---pagebreak---                                                BILAG
   I del A i bilag I til forordning (EU) 2019/1021 foretages for stoffet perfluoroctansulfonsyre og
   derivater heraf (PFOS) følgende ændringer af punkt 4 i fjerde kolonne ("Specifik undtagelse
   vedrørende anvendelse som mellemprodukt eller andre præciseringer"):
   1)      Første afsnit affattes således:
   "4. Hvis den mængde, der frigives til miljøet, minimeres, tillades fremstilling og
   markedsføring indtil den [dato for nærværende forordnings ikrafttræden + fem år] til
   anvendelse som dughindrende middel ved ikkedekorativ hårdforkromning (VI) i lukkede
   systemer. Forudsat at de medlemsstater, hvori PFOS anvendes, inden den [dato for
   nærværende forordnings ikrafttræden + fire år] indberetter til Kommissionen, hvor langt
   elimineringen af PFOS er nået, og begrunder det fortsatte behov for dets anvendelse, tager
   Kommissionen behovet for at forlænge undtagelsen for denne anvendelse af PFOS med en
   periode på højst fem år [dato for nærværende forordnings ikrafttræden + fem år] op til fornyet
   vurdering."
   2)      Tredje afsnit udgår.
DA                                                1                                                 DA